Die area – EetSpeelSlaap
Pomegranate Cottage, Bombay Boudoir
Marinda se Veranda
Posted by Riekiekies on August 17, 2016 March 31, 2018
Suurbraak is 'n pragtige klein dorpie aan die voet van die Langeberge net noord-oos van Swellendam en ongeveer 25 kilometers suid-wes van Barrydale deur die Tradouwpas oppad na die N2. 'n Gemaklike 3 ure se ry van Kaapstad deur een van die Weskaapse mooiste areas.
Die dorpie is in 1812 as 'n sendingstasie gestig en het deur die jare behoue gebly.
Die historiese kerkie op die dorpspleintjie is ten volle gerestoureer en 'n ware refleksie van die ryk en kleurvolle geskiedenis van hierdie juweel op die oewers van die Buffelsjagrivier.
Behalwe vir die asemrowende natuurskoon wat die hele omgewing omring, is daar talle voetslaanpaadjies in die klowe en bos om te ontdek, interessante en 'n unieke eetplekkie en genoeg oorslaapfasiliteite wat Suurbraak 'n vakansie- of sommer 'n wegbreek naweek bestemming.
Die mense is gasvry en vriendelik en besoekers aan die omgewing is welkom om by die inligtingsentrum in te loer om bietjie meer oor die dorpie en omgewing uit te vind.
Die Buffeljagsrivier vloei langs die dorp verby met die Caledonrivier (uit die Kloof) en die Tradouwrivier uit die skilderagtige Tradouwpas (net 5km oos van die dorp) aansluit. Water vloei wes van die dorp in die Buffeljagsdam (Umshanti Oord) en na die Breërivier.